Antanas Kmieliauskas

Antanas Kmieliauskas (1932 m. kovo 8 d. Olendernėje, Butrimonių valsčius, Alytaus apskritis – 2019 m. rugpjūčio 31 d. Vilniuje) – Lietuvos dailininkas tapytojas, grafikas, skulptorius.

Biografija 
1939–1947 m. mokėsi Butrimonių pradžios mokykloje ir Jiezno gimnazijoje, 1947–1949 m. tęsė mokslus Butrimonių progimnazijoje. 1949–1951 m. mokėsi Kauno vidurinėje dailės mokykloje, baigė aukso medaliu. 1951–1957 m. LSSR dailės institute studijavo tapybą. 1962–1977 m. dėstė Vilniaus vaikų dailės mokykloje. 1977 m. Dailės institute pradėjo dėstyti plastinę anatomiją, vėliau dėstė piešimą. 1994 m. suteiktas profesoriaus vardas.

Nuo 1957 m. dalyvavo parodose. Nuo 1975 m. buvo Lietuvos dailininkų sąjungos narys.

Kūryba 

Nutapė portretų (Stepas Jukna, Chackelis Kibarskis, Vida Žvironaitė), peizažų, kompozicijų, freskų, sukūrė dekoratyvinių skulptūrų, skulptūrinių portretų, apie 30 antkapinių paminklų, daugiau kaip 320 ekslibrių, estampų. Sukūrė originalią spalvotos grafikos atspaudimo techniką. Didžioji jo kūrybos dalis, ypač religinė dailė, ilgą laiką buvo nepelnytai ignoruojama.
Sukurti portretai, freskos, skulptūros, ekslibrisai:
 1959 m. "Šv. Kristoforo" skulptūra Vilniaus Šv. Mikalojaus bažnyčios šventoriuje (buvo skirta kun. Kristupui Čibirui)
 Sukūrė apie 500 ekslibrisų
 1962 m. freska Klaipėdos Švč. Mergelės Marijos Taikos Karalienės bažnyčiai (sunaikinta)
 1978 m. freska Vilniaus universiteto knygynui „Littera“
 1983 m. freskos VU rektorato iškilmių salėje
 1984 m. Kauno „Žaliosios“ vaistinės laukiamasis (Vilniaus g. 8)
 1986, 1988 m. Šiluvos Švč. Mergelės Marijos Apsireiškimo koplyčia, paveikslai „Šv. Kazimieras ant žirgo“, „Marija ir Lietuva“ (drobė, aliejus)
 1989 m. freska Klaipėdos Švč. Mergelės Marijos Taikos Karalienės bažnyčioje
 Vilniaus Šv. Kazimiero bažnyčios altorius
 Granitinė Mozės skulptūra, priešais Kernavės bažnyčią (Širvintų raj.)
 Rainių kankinių koplyčios freskos (Telšių raj.)
 1998 m. Angelo skulptūra kankinės E. Spirgevičiūtės atminimui (Kaunas)
 2004 m. Poeto Jono Aisčio kapo skulptūra (Rumšiškių kapinės)
 2008 m. Bistrampolio knygnešių koplyčios freskos (Panevėžio raj.)
 2010 m. Guronių koplyčių freskos (Kaišiadorių raj.)
 2010 m. paminklas kun. Broniui Laurinavičiui jo žūties vietoje Vilniuje
 2018 m. Monsinjoro A. Svarinsko skulptūra Kryžkalnio koplyčioje (Raseinių raj.)
 Pal. Jurgio Matulaičio portretas (Vilniaus Žvėryno bažnyčia)
 Telšių vyskupo Vincento Borisevičiaus portretas (Telšių katedra)
 Telšių vyskupo Antano Vaičiaus portretas (Telšių katedra)

Įvertinimas 
 Apdovanotas tarptautinių ekslibriso parodų prizais, medaliais, premijomis
 2007 m. LDK Gedimino ordino Riterio kryžius 
 2007 m. Benedikto XVI skirtas Popiežiaus Grigaliaus Didysis ordinas
 2008 m. Alytaus rajono garbės pilietis 
 2012 m. LR kultūros ministerijos garbės ženklas „Nešk savo šviesą ir tikėk“

Šaltiniai

Nuorodos 
 Iš gimtojo kaimo, liaudies dainų ir papročių, rūpintojėlių semiamas įkvėpimas, 2012-05-11

Lietuvos dailininkai
Lietuvos grafikai
Lietuvos skulptoriai
Lietuvos dėstytojai
Lietuvos ekslibrisų kūrėjai
Lietuvos miestų ir rajonų garbės piliečiai
Lietuvos religinių paveikslų tapytojai